CELEX: 62008CN0106
Language: mt
Date: 2008-03-06 00:00:00
Title: Kawża C-106/08: Rikors ippreżentat fis- 6 ta' Marzu 2008 — Il-Kummissjoni tal-Komunitajiet Ewropej vs Ir-Repubblika Ellenika

24.5.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 128/23
            
         Rikors ippreżentat fis-6 ta' Marzu 2008 — Il-Kummissjoni tal-Komunitajiet Ewropej vs Ir-Repubblika Ellenika
   (Kawża C-106/08)
   (2008/C 128/41)
   Lingwa tal-kawża: Il-Grieg
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: G. Zavvós u N. Yerrell)
   
      Konvenuta: Ir-Repubblika Ellenika
   Talbiet tar-rikorrenti
   
               —
            
            
               tiddikjara illi, peress li ma addottatx il-miżuri kollha neċessarji sabiex tiggarantixxi li l-vetturi li jiddaħħlu fiċ-ċirkolazzjoni għall-ewwel darba mill-1 ta' Mejju 2006 għandu jitwaħħlilhom apparat ta' reġistrazzjoni skond il-ħtiġiet ta' l-Anness IB għar-Regolament (KE) Nru 3821/85 u peress li ma pprovdietx għall-ħruġ tal-karti tas-sewwieq korrispondenti, ir-Repubblika Ellenika naqset milli twettaq l-obbligi tagħha skond l-Artikoli 2(1)(a) u (2) tar-Regolament tal-Kunsill (KE) Nru 2135/98, kif emendat mir-Regolament (KE) Nru 561 tal-15 ta' Marzu 2006;
            
         
               —
            
            
               tikkundanna lir-Repubblika Ellenika għall-ispejjeż.
            
         Motivi u argumenti prinċipali
   L-Artikolu 2(2) tar-Regolament jipprovdi li “L-Istati Membri għandhom jieħdu l-passi meħtieġa biex jiżguraw li huma qegħdin f'pożizzjoni li joħorġu karti tas-sewqan [sewwieq] mhux aktar tard mill-għoxrin jum wara l-jum tal-pubblikazzjoni tar-Regolament (KE) Nru 561/2006”.
   Ir-Regolament 561/2006 ġie ppubblikat fil-Ġurnal Uffiċjali ta' l-Unjoni Ewropea fil-11 ta' April 2006 u jipprovdi li r-rekwiżit obbligatorju ta' l-installazzjoni tat-takografu diġitali fuq il-vetturi kollha li jiddaħħlu fiċ-ċirkolazzjoni għall-ewwel darba fl-Unjoni Ewropea jidħol fis-seħħ fl-1 ta' Mejju 2006.
   Ir-Repubblika Ellenika wieġbet l-opinjoni motivata tal-Kummissjoni fit-30 ta' Mejju 2006 u ddikjarat lill-Kummissjoni li, wara li kkunsidrat id-dewmien kollu eventwali, fil-finalizzazzjoni tal-proċedura, l-għoti tal-karti tat-takografu diġitali lis-sewwieqa kellu jiġi ffinalizzat fi tmiem l-2007.
   Il-Kummissjoni kkonkludiet li r-Repubblika Ellenika għadha ma addottatx dawn il-miżuri jew li fi kwalunkwe każ għadha ma kkomunikathomx lill-Kummissjoni.
   Il-Kummissjoni titlob lill-Qorti tal-Ġustizzja sabiex jogħġobha tikkundanna lir-Repubblika Ellenika għall-ispejjeż.